Примјери за вјежбу:
У примјерима који слиједе треба објаснити правилан рачуноводствени третман описаних пословних догађаја и коментарисати мјере које је управа предузећа можда? покушала да искористи с намјером да у финансијским извјештајима представи информације које одговорају њеним специфичним интересима и које су довеле до презентовања информација које нису засноване на важећој рачуноводственој регулативи! Шта би могао бити мотив за овакве поступке управе?

Примјер бр. 1:
Грађевинско предузеће у властитој режији (уз ангажовање властите грађевинске оперативе) гради пословну зграду од које приближно 80% намјерава да користи за властите потребе а 20% да изда под опертаивни закуп. Изградња зграде финансира се из намјенског кредита. Следеће информације битне су за правилан рачуноводствени третман посматраног догађаја на крају прве пословне године:
· градња објекта започела је 1. јула
· укупна вриједност утрошеног грађевинског материјала у периоду 500.000
· бруто зараде властитих радника ангажованих на градњи 10.000 на мјесечном нивоу
· бруто зараде осталих радника запослених у предузећу 60.000 на полугодишњем нивоу
· зараде се исплаћују редовно, првог дана у мјесецу за претходни мјесец,
· одобрени кредит из кога се, поред осталог, плаћају и све обавезе везане за изградњу објекта износи 1,000.000 – конкретне транше кредита повлаче се приликом плаћања повезаних обавеза (према добављачима за материјал, бруто плата, различитих административних такси, ренти, дозвола и др.)
· обавезе по кредиту отплаћују се у периоду од три године, системом једнаких отплата, уз грејс период од 6 мјесеци
· уговорена каматна стопа износи 3% годишње - камата се плаћа квартално
· 30. септембра су из одобрених кредитних средстава плаћене обавезе према добављачима за материјал у износу од 200.000 
· мјесечни износ обавеза које се плаћају из одобреног кредита на крају сваког мјесеца а нису повезане са градњом објекта 20.000 
· обавезе за грађевинску ренту плаћене су 31. јула у износу од 100.000 
· укупна сума индиректних трошкова (службе набавке, техничке припреме и др.) укључених у цијену коштања градње до краја године износи 50.000
У пословним књигама предузећа извршена су следећа књижења:
· сума издатака укључених у вриједност изведених радова на градњи објекта књижена је терет конта ''Грађевински објекти''
· цјелокупан износ камата по одобреном кредиту укључен је у вриједност грађевинског објекта, тј. извршена је капитализација свих расхода признатих по основу камата
· информације о доспијећу обавеза према кредиту и очекиваним одливима готовине по основу главнице кредита и камата у наредном обрачунском периоду објављене су у нотама уз финансијски извјештај
· одливи готовине по основу плаћених камата су у билансу токова готовине исказани као одливи из инвестиционих активности, а одливи по основу плаћених обавеза за бруто зараде као одливи из пословних активности
· извршена улагања у изградњу грађевинског објекта искоришћена су као одбитна ставка приликом обрачуна пореза на добит. Према пореском пропису дозвољено је умањење пореске основице за обрачун пореза на добит за улагања у некретнине, постројења и опрему у години у којој је имовина стављена у употребу.

Примјер бр.2:
Трговачко предузеће се бави прометом робе на велико. У току године је продало 100.000 кг робе у вриједности од 1,500.000 КМ. Набавна вриједност почетног стања залиха робе износи 100.000 КМ (10.000 кг по 10 КМ), а НВ непродате робе на крају периода 150.000 КМ (10.000 кг по 15 КМ). Током године вршене су набавке робе у четири одвојене набавке по 25.000 кг по набавним цијенама од 11, 13, 14 и 15 КМ, респективно. Предузеће ради са просјечном стопом укалкулисане разлике у цијени од 10%. Обрачун НВ продате робе врши се периодично, примјеном метода ''бруто марже'', а добијени расходи се уносе у биланс успјеха и порески биланс у истим износима. Према важећим пореским прописима, расходи по основу НВ продате робе за пореске потребе признају се у висини утврђеној у складу са FIFO или методом пондерисане просјечне цијене.
[bookmark: _GoBack]Предузеће је у свом билансу стања исказало само нето вриједност непродатих залиха, у износу од 150.000 КМ.
Процијењена нето продајна цијена залиха на крају периода износи 14 КМ по кг. 
У нотама уз финансијски извјештај није објављена информација о рачуноводственој политици која се користи за праћење промјена на залихама робе.

Примјер бр.3:
Предузеће ''А'' је купило 30% акција предузећа ''Б'' за износ од 100.000 (10.000 акција по цијени од 10 КМ по акцији). Улагања у акције класификована су као улагања расположива за продају. На крају периода тржишна цијена једне акције износи 12 КМ. Предузеће Б је у периоду пословало са добитком у нето износу од 50.000 КМ. У свом билансу стања исказало је основни (акцијски) капитал у износу од 1,000.000 КМ, те ревалоризационе резерве у износу од 50.000 КМ.
Предузеће ''А'':
· у активи БС исказало је вриједност улагања у акције предузећа ''Б'' у износу од 100.000
· сачинило консолидовани биланс стања у коме није исказало вриједност улагања у акције предузећа ''Б'' (на основу елиминације интерних трансакција по основу улагања у капитал предузећа ''Б'') 
· у нотама уз финансијски извјештај није објавило информације о примијењеном методу консолидације нити о постојању контроле над пословним политикама предузећа 'Б''

Примјер бр.4:
У билансу успјеха предузећа ''А'' исказани су, поред осталих, следећи подаци:
· приходи од продаје робе 1,000.000
· приходи од премија 10.000
· набавна вриједност продате робе 900.000
· трошкови бруто зарада 20.000
· расходи по основу камата 10.000
· расходи по основу пореза на добит 10.000
Према подацима из биланса стања истог предузећа:
· ПС на рачуну обавеза према добављачима за робу износи 50.000 а крајње 60.000
· ПС обавеза по основу бруто зарада износи 10.000 а крајње 5.000
· ПС обавеза по основу камата износи 0 а крајње 5.000
· ПС обавеза по основу пореза на добит износи 10.000
· ПС на рачуну потраживања од купаца износи 10.000 а крајње 30.000 
Предузеће је у билансу токова готовине, састављеном према директном методу, исказало нето новчани ток из пословних активности у износу од 65.000. 

Примјер бр.5:
Трошкови резервисања за процијењене издатке у гарантном року износе 100.000. Према важећим пореским прописима, трошкови резервисања се могу признати у пореске сврхе тек када резервисања буду искоришћена, тј. када се стварно десе издаци због којих су извршена. У наредном обрачунском периоду настали су трошкови по основу отклањања недостатака за продате производе у гарантном року у износу од 110.000. Предузеће трошкове резервисања није укључило у обрачун основице за порез на добит, а цјелокупан износ обрачунатог пореза третиран је текућом пореском обавезом и евидентиран на терет пореских расхода периода.

Примјер бр.6:
Амортизација опреме за рачуноводствене сврхе врши се линеарном методом у процијењеном корисном вијеку опреме. Просјечна стопа отписаности опреме износи 10%. За пореске сврхе је прописан тзв. групни обрачун амортизације (амортизација групе средстава коју у случају конкретног предузећа чини сва опрема) и примјена метода опадајућег салда, уз стопу од 20%. Предузеће располаже са транспортном и трговачком опремом чија је укупна набавна вриједност 500.000 и примјењује МРС 12 и модел одложених пореза за потребе рачуноводственог обухвата пореза на добит.

У односу на билансне позиције поменуте у наставку, потребно је навести могуће рачуноводствене политике за њихово признавање и вредновање, у складу са МРС/МСФИ/МСФИ за МСЕ, те коментарисати могуће начине за манипулисање са тим билансним позицијама и описати утицај мјера које би управа могла предузети у том смислу:

1. Опрема
2. Залихе туђих учинака
3. Залихе властитих учинака
4. Потраживања од купаца
5. Резервисања
6. Приходи од активирања учинака
7. Расходи по основу усклађивања вриједности имовине
8. Приходи од усклађивања вриједности имовине
9. Промјена (повећање/смањење) вриједности залиха учинака
10. Одложена пореска средства и одложене пореске обавезе

